pythainlp/thaigov-v2-corpus-22032023 huggingface dataset:
วันอังคารที่ 28 ธันวาคม 2564
รองนายกฯอนุทิน - ปลัด สธ. ประชุมผู้บริหารนายแพทย์สาธารณสุขจังหวัดเตรียมความพร้อมช่วงปีใหม่
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้องด้วย นายแพทย์เกียรติภูมิ วงศ์รจิต ปลัดกระทรวงสาธารณสุข ประชุมวีดีโอทางไกลกับ ผู้บริหาร นายแพทย์สาธารณสุขจังหวัด และผู้อำนวยการโรงพยาบาล ชี้แจงสถานการณ์โรคโควิด 19  ฉากทัศน์การแ
วานนี้ (27 ธันวาคม 2564) ที่สำนักงานปลัดกระทรวงสาธารณสุข กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายแพทย์เกียรติภูมิ วงศ์รจิต ปลัดกระทรวงสาธารณสุข ประชุมวีดีโอทางไกลกับผู้บริหาร นายแพทย์สาธารณสุขจังหวัด และผู้อำนวยการโรงพยาบาล ชี้แจงสถานการณ์โรคโควิด 19 ฉากทัศน์การแพร่ระบาดของสายพันธุ์โอมิครอน พร้อมสั่งการให้ผู้บริหารในพื้นที่ลงพื้นที่ติดตามมาตรการในสถานประกอบการสถานที่จัดงานต่างๆ อย่างเข้มข้นเพื่อป้องกันการแพร่ระบาด รวมถึงให้สถานพยาบาลทุกแห่งเตรียมความพร้อม ด้านบุคลากร ห้องฉุกเฉิน ห้องผ่าตัด เครือข่ายส่งต่อ รับมือกับอุบัติเหตุที่อาจเกิดขึ้นช่วงเทศกาลปีใหม่
************
วันพฤหัสบดีที่ 5 สิงหาคม 2564
​PM receives royal donation for setup of field hospitals and isolation centers
​PM receives royal donation for setup of field hospitals and isolation centers
August 4, 2021, at the Ivory Room, Thai Khu Fah Building, Government House, ACM. Sathitpong Sukwimol, Lord Chamberlain of the Royal Household, delivered the royal donation, graciously granted by His Majesties the King and Queen, to the Thai Government to commemorate the auspicious occasions of His Majesty the King’s birthday anniversary on July 28, 2021, and Her Majesty Queen Sirikit the Queen Mother’s birthday anniversary on August 12, 2021. Prime Minister and Defense Minister Gen. Prayut Chan-o-cha, on behalf of the Government and people, expressed profound appreciation toward the royal benevolence.
The Royal donation in the amount of 99,900,000 Baht will be used for the setup of field hospitals and isolation centers for COVID-19 patients at schools, vocational schools, universities, and military compounds nationwide.
วันพุธที่ 30 มิถุนายน 2564
กระทรวงยุติธรรม ประชุมคณะกรรมการบริหารและจัดหาระบบคอมพิวเตอร์ของกระทรวงยุติธรรม ครั้งที่ ๔/๒๕๖๔
กระทรวงยุติธรรม ประชุมคณะกรรมการบริหารและจัดหาระบบคอมพิวเตอร์ของกระทรวงยุติธรรม ครั้งที่ ๔/๒๕๖๔
ในวันพุธที่ ๓๐ มิถุนายน ๒๕๖๔ เวลา ๑๔.๓๐ น. ณ ห้องประชุม ๔ - ๐๑ ชั้น ๔ อาคารกระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการบริหารและจัดหาระบบคอมพิวเตอร์ของกระทรวงยุติธรรม ครั้งที่ ๔/๒๕๖๔ โดยมี นายนิยม เติมศรีสุข รองปลัดกระทรวงยุติธรรม นางสาวนันทรัศมิ์ เทพดลไชย รองอธิบดีกรมคุมประพฤติ นางสาวธนวรรณ ท้วมยิ้ม ผู้อำนวยการศูนย์เทคโนโลยีสารสนเทศและการสื่อสาร คณะกรรมการฯ และผู้ที่เกี่ยวข้อง เข้าร่วมประชุม
โดยที่ประชุมได้รายงานความคืบหน้าการย้ายเครื่องคอมพิวเตอร์แม่ข่ายและอุปกรณ์ไปไว้ในสถานพินิจฯ จังหวัดปทุมธานี และการนำระบบสารบรรณอิเล็กทรอนิกส์มาใช้ในการปฏิบัติงานของส่วนราชการในสังกัดกระทรวงยุติธรรม นอกจากนี้ได้พิจารณาโครงการด้านเทคโนโลยีสารสนเทศและการสื่อสารของส่วนราชการในสังกัดกระทรวงยุติธรรม โดยมีโครงการที่พิจารณา จำนวน ๖ โครงการ เพื่อเพิ่มประสิทธิภาพด้านเทคโนโลยีสารสนเทศและการสื่อสารของส่วนราชการในสังกัดกระทรวงยุติธรรมมากยิ่งขึ้น
วันพุธที่ 15 กันยายน 2564
​โฆษกรัฐบาลชี้ฝ่ายค้านเตรียมยื่น ป.ป.ช.หลังจบศึกซักฟอก เป็นสิทธิตามรธน. แจงรัฐบาลไร้กังวล มั่นใจตอบทุกข้อกล่าวหาในสภาฯ ชัดเจนทุกเรื่อง “นายก”ขอมุ่งทำงานให้ประชาชนไม่สนเกมส์การเมือง
​โฆษกรัฐบาลชี้ ฝ่ายค้านเตรียมยื่น ป.ป.ช.หลังจบศึกซักฟอก เป็นสิทธิตามรธน. แจงรัฐบาลไร้กังวล มั่นใจตอบทุกข้อกล่าวหาในสภาฯ ชัดเจนทุกเรื่อง “นายก”ขอมุ่งทำงานให้ประชาชน ไม่สนเกมส์การเมือง
นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่พรรคร่วมฝ่ายค้าน จะยื่น ป.ป.ช. 8 เรื่อง โดยเป็นเรื่องที่เกี่ยวกับโควิด 6 เรื่อง เรื่องการระบายสต๊อกยางพารา 1 เรื่อง และเรื่องดาวเทียมของกระทรวงดิจิทัลเพื่อเศรษฐกิจและสังคม (ดีอีเอส) 1 เรื่อง รวมทั้งยื่น กมธ.ป.ป.ช.อีก 1 เรื่อง เกี่ยวกับการแจกเงิน 5 ล้านบาท ซึ่งคนที่จะถูกยื่น ประกอบด้วย พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม, นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข, นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ และนายชัยวุฒิ ธนาคมานุสรณ์ รัฐมนตรีว่าการกระทรวงดีอีเอสว่า การยื่น ป.ป.ช. เป็นสิทธิที่พรรคร่วมฝ่ายค้านสามารถดำเนินการได้ตามรัฐธรรมนูญ หลังเสร็จสิ้นการอภิปรายไม่ไว้วางใจรัฐบาล ยืนยันว่า รัฐบาลพร้อมชี้แจงทุกเรื่อง และมั่นใจว่าในการอภิปรายไม่ไว้วางใจที่ผ่านมานั้น รัฐบาล โดยเฉพาะท่านนายกรัฐมนตรี ตอบอย่างชัดเจนไปหมดแล้ว ทั้งเรื่องการจัดซื้อวัคซีนซิโนแวค หรือแม้แต่ข้อกล่าวหาเรื่องการแจกเงินในสภาฯ
"หากพรรคร่วมฝ่ายค้านมีพยานหลักฐานครบถ้วนตามที่กล่าวอ้าง ก็สามารถดำเนินการได้ตามอำนาจหน้าที่ที่รัฐธรรมนูญระบุไว้ แต่ไม่อยากให้การยื่นครั้งนี้เป็นการยื่นเพราะต้องการเรียกคะแนนนิยม หรือเพราะโกรธแค้นที่ล้มรัฐบาลไม่ได้ในสภาฯ เพราะถ้าเป็นแบบนั้นประชาชนจะไม่ได้ประโยชน์อะไรเลย ยืนยันว่า รัฐบาลไม่มีความกังวลใด ๆ ยังคงเดินหน้ามุ่งทำงานให้ประชาชนเพียงอย่างเดียวโดยไม่สนว่าฝ่ายไหนจะเล่นเกมส์การเมืองหรือไม่ก็ตาม เพราะวันนี้ประชาชนยังต้องการให้ท่านนายกฯ ช่วยแก้ไขปัญหาต่าง ๆ ให้อยู่" นายธนกรกล่าว
.........................................
วันอังคารที่ 22 มีนาคม 2565
สธ.แจงคลิปชะลอฉีดวัคซีนโควิดเป็นเรื่องเก่าที่นำมาบิดเบือนให้ต่อต้านวัคซีน ย้ำวัคซีนปลอดภัย ลดโอกาสป่วยหนักและเสียชีวิต ขอให้รีบไปฉีดเข็มกระตุ้น
โฆษกกระทรวงสาธารณสุข แจงคลิปแถลงข่าวชะลอฉีดวัคซีนแอสตร้าเซนเนก้า เป็นของเก่าที่มีผู้นำมาแชร์พร้อมข้อความบิดเบือนให้เข้าใจผิดว่าวัคซีนไม่ปลอดภัย ย้ำอย่าแชร์ต่อ วัคซีนทุกชนิดที่ไทยใช้ปลอดภัยและมีประสิทธิภาพ
โฆษกกระทรวงสาธารณสุข แจงคลิปแถลงข่าวชะลอฉีดวัคซีนแอสตร้าเซนเนก้า เป็นของเก่าที่มีผู้นำมาแชร์พร้อมข้อความบิดเบือนให้เข้าใจผิดว่าวัคซีนไม่ปลอดภัย ย้ำอย่าแชร์ต่อ วัคซีนทุกชนิดที่ไทยใช้ปลอดภัยและมีประสิทธิภาพ ควรรีบฉีดเข็มกระตุ้นเพิ่มภูมิคุ้มกันก่อนกลับบ้านช่วงสงกรานต์
วันนี้ (22 มีนาคม 2565) นพ.รุ่งเรือง กิจผาติ หัวหน้าที่ปรึกษาระดับกระทรวงและโฆษกกระทรวงสาธารณสุขกล่าวว่า ขณะนี้มีการนำคลิปการแถลงข่าวของกระทรวงสาธารณสุขเกี่ยวกับการชะลอฉีดวัคซีนแอสตร้าเซนเนก้าในประเทศไทยมาส่งต่ออีกครั้ง พร้อมข้อความบิดเบือนให้เข้าใจผิดว่ารัฐบาลประกาศให้ชะลอการฉีดวัคซีนเนื่องจากมีสารพิษและสิ่งแปลกปลอมทำให้ร่างกายเกิดผลกระทบตามมา จึงขอทำความเข้าใจว่า การแถลงข่าวดังกล่าวเป็นเหตุการณ์เมื่อวันที่ 12 มีนาคม 2564 ที่กระทรวงสาธารณสุขชะลอการฉีดวัคซีนแอสตร้าเซนเนก้าในผู้สูงอายุ 60 ปีขึ้นไป เพื่อรอผลการตรวจสอบเรื่องการเกิดลิ่มเลือดอุดตันในหลอดเลือดดำของประเทศในแถบยุโรป ซึ่งต่อมาได้ข้อสรุปว่าวัคซีนแอสตร้าเซนเนก้ามีความปลอดภัย และภาวะดังกล่าวส่วนใหญ่เกิดในคนยุโรปไม่ค่อยพบในคนเอเชีย จึงดำเนินการฉีดวัคซีนแอสตร้าเซนเนก้าให้แก่คนไทยต่อเนื่องมาจนถึงปัจจุบัน
"ปัจจุบันมีการฉีดวัคซีนโควิด 19 รวมแล้วกว่า 127 ล้านโดส พบว่ามีประสิทธิภาพ ประสิทธิผล และความปลอดภัยสูง การนำข้อมูลเก่ามาบิดเบือนให้เกิดการเข้าใจผิดแสดงถึงเจตนาที่ต้องการต่อต้านไม่ให้ประชาชนฉีดวัคซีนซึ่งทำให้เสียโอกาสและอาจเป็นอันตรายถึงชีวิตได้หากเกิดการติดเชื้อ จึงขอให้ประชาชนอย่าแชร์คลิปดังกล่าวต่อ เพื่อไม่ให้มีผู้หลงเชื่อจนไม่ไปรับวัคซีน" นพ.รุ่งเรืองกล่าว
นพ.รุ่งเรืองกล่าวต่อว่า ขณะนี้ยังต้องเร่งฉีดวัคซีนเพื่อสร้างความปลอดภัย ลดอัตราการติดเชื้อ ป่วยรุนแรงและเสียชีวิต จึงขอเชิญชวนประชาชนที่ยังไม่ได้รับวัคซีนเลยให้มารับวัคซีน ส่วนผู้ที่รับวัคซีน2 เข็มเกิน 3 เดือนไปแล้ว ให้มารับวัคซีนเข็มกระตุ้นเพื่อเพิ่มภูมิคุ้มกัน โดยเฉพาะผู้สูงอายุที่เป็นกลุ่มเสี่ยงอาการรุนแรงและเสียชีวิตจะช่วยให้การเดินทางกลับภูมิลำเนาช่วงสงกรานต์นี้มีความปลอดภัยจากโรคโควิด 19 เพิ่มขึ้น โดยทุกคนยังต้องเข้มมาตรการป้องกันตนเองสูงสุด และขอให้มีการตรวจหาเชื้อด้วย ATK ก่อนเดินทาง
********************************************** 22 มีนาคม 2565
วันศุกร์ที่ 30 กรกฎาคม 2564
วธ. เผยความสำเร็จไทยร่วมงาน “ตลาดภาพยนตร์นานาชาตินครเซี่ยงไฮ้” เปิดเจรจาธุรกิจสร้างรายได้กว่า 59 ล้านบาท
วธ. เผยความสำเร็จไทยร่วมงาน “ตลาดภาพยนตร์นานาชาตินครเซี่ยงไฮ้” เปิดเจรจาธุรกิจสร้างรายได้กว่า 59 ล้านบาท
นายอิทธิพล คุณปลื้ม รัฐมนตรีว่าการกระทรวงวัฒนธรรม(รมว.วธ.) เปิดเผยว่า ตามที่กระทรวงวัฒนธรรม (วธ.) บูรณาการความร่วมมือกับกระทรวงการท่องเที่ยวและกีฬา กระทรวงการต่างประเทศ กระทรวงพาณิชย์ และสมาพันธ์สมาคมภาพยนตร์แห่งชาติขับเคลื่อนงานส่งเสริมและเผยแพร่ภาพยนตร์ และวีดิทัศน์ทั้งในและต่างประเทศ ตามแผนงานบูรณาการของคณะกรรมการภาพยนตร์และวีดิทัศน์แห่งชาติ “Content Thailand” ณ งานตลาดภาพยนตร์นานาชาตินครเซี่ยงไฮ้ สาธารณรัฐประชาชนจีนทั้งในรูปแบบปกติ ภายใต้ชื่อ Content Thailand Pavilion ระหว่างวันที่ 12 - 14 มิถุนายน 2564 และรูปแบบออนไลน์ระหว่างวันที่ 6 - 14 มิถุนายน 2564 โดยมีผู้ประกอบการสมัครเข้าร่วมกิจกรรมร่วมทั้งสิ้น 8 ราย ได้แก่ สมาคมการค้าผู้ผลิตภาพยนตร์สารคดีไทย ,บริษัท ไร้ท์ บิยอนด์ จำกัด , บริษัท โมโน สตรีมมิ่ง จำกัด , บริษัท เอ็ม พิคเจอร์ส จำกัด , บริษัท ไฟว์สตาร์ โปรดักชั่น จำกัด,บริษัท สหมงคลฟิล์ม อินเตอร์เนชั่นแนล จำกัด ,บริษัท เดอะมั้งค์ สตูดิโอ จำกัด และบริษัท ควอนตั้ม พิคเจอร์ (ประเทศไทย) จำกัด พร้อมกันนี้ได้นำภาพยนตร์ไทยไปจัดฉาย 7 เรื่อง ซึ่งผลการเข้าร่วมงานในครั้งนี้ ถือว่าประสบความสำเร็จเป็นอย่างดี สามารถเปิดการเจรจาธุรกิจ รวมทั้งหมด 46 การเจรจาและประมาณการมูลค่ารวม 59 ล้านบาท
รัฐมนตรีว่าการกระทรวงวัฒนธรรม กล่าวอีกว่า ปีนี้ประเทศไทยเข้าร่วมงานตลาดภาพยนตร์นานาชาตินครเซี่ยงไฮ้เป็นปีที่ 4 ซึ่งการเข้าร่วมงานครั้งนี้ นับเป็นการกลับมาเปิดคูหาประเทศไทยในต่างประเทศเป็นครั้งแรก หลังจากเกิดสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) เพื่อรองรับบริษัทไทยที่มีสำนักงานสาขา หรือผู้แทนในจีนที่สามารถเข้าร่วมงานพบปะกับผู้ซื้อภาพยนตร์ ละครโทรทัศน์และนักลงทุนจีนที่ต้องการร่วมลงทุนกับบริษัทไทย เพื่อแสดงศักยภาพของอุตสาหกรรมภาพยนตร์และวีดิทัศน์ไทยในเวทีนานาชาติ และสร้างโอกาสทางธุรกิจให้แก่ผู้ประกอบการในอุตสาหกรรมภาพยนตร์และวีดิทัศน์ของประเทศไทย รวมทั้งขับเคลื่อนงานส่งเสริมและเผยแพร่ภาพยนตร์และวีดิทัศน์ทั้งในและต่างประเทศ ตามแผนงานบูรณาการของคณะกรรมการภาพยนตร์และวีดิทัศน์แห่งชาติ “Content Thailand” ตอบสนองยุทธศาสตร์ชาติด้านการสร้างความสามารถในการแข่งขัน และยุทธศาสตร์การส่งเสริมภาพยนตร์และวีดิทัศน์ ระยะที่ 3 (พ.ศ.2560-2564) โดยสนับสนุน เผยแพร่ และสร้างรายได้จากอุตสาหกรรมภาพยนตร์และวีดิทัศน์ของไทยในต่างประเทศอย่างต่อเนื่อง
วันจันทร์ที่ 18 เมษายน 2565
“กอช. เชิญชวนผู้ปกครองออมเงินให้บุตรหลานตั้งแต่อายุ 15 ปี มีเงินล้านไว้ใช้ในอนาคต”
กอช. เชิญชวนผู้ปกครองออมเงินให้บุตรหลาน หรือน้องๆ นักเรียนมัธยมศึกษา อายุตั้งแต่ 15 ปีขึ้นไป ที่มีสิทธิสมัครเป็นสมาชิก กอช. เพื่อวางแผนความมั่นคงการเงินในอนาคต เดือนละ 1,100 บาท หรือไม่เกิน 13,200 บาทต่อปี พร้อมรับเงินสมทบเพิ่มจากรัฐตามช่วงอายุ
กองทุนการออมแห่งชาติ หรือ กอช. เชิญชวนผู้ปกครองออมเงินให้บุตรหลาน หรือน้องๆ นักเรียนมัธยมศึกษา อายุตั้งแต่ 15 ปีขึ้นไป ที่มีสิทธิสมัครเป็นสมาชิก กอช. เพื่อวางแผนความมั่นคงการเงินในอนาคต เดือนละ 1,100 บาท หรือไม่เกิน 13,200 บาทต่อปี พร้อมรับเงินสมทบเพิ่มจากรัฐตามช่วงอายุ สูงสุดไม่เกิน 1,200 บาทต่อปี ผู้ที่สนใจตรวจสอบสิทธิ์และคุณสมบัติก่อนการสมัครสมาชิกได้ที่แอปพลิเคชัน “กอช.” สอบถามข้อมูลได้ที่สายด่วนเงินออม โทร. 02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กอช. เชิญชวนผู้ปกครองออมเงินให้บุตรหลาน หรือ น้องๆ นักเรียนมัธยมศึกษาอายุตั้งแต่ 15 ปีขึ้นไป วางแผนความมั่นคงทางการเงินในอนาคต เดือนละ 1,100 บาท หรือปีละไม่เกิน 13,200 บาท พร้อมรับเงินสมทบเพิ่มจากรัฐในเดือนถัดไปตามช่วงอายุ สูงสุด 1,200 บาทต่อปีหรือคิดเปรียบเทียบเป็นอัตราดอกเบี้ยเงินฝากประจำสูงสุดประมาณ 9% ทั้งนี้เมื่อสมาชิกออมจนถึงอายุ 60 ปีบริบูรณ์ จะมีเงินรวมในบัญชีประมาณ 1.5 ล้านบาท โดยจะได้รับจาก กอช. เป็นเงินบำนาญเดือนละประมาณเจ็ดพันกว่าบาท
สำหรับผู้ที่สนใจสามารถคำนวณเงินบำนาญ ตรวจสอบสิทธิ และสมัครสมาชิก ได้ที่แอปพลิเคชัน กอช. หรือ หน่วยรับสมัครสมาชิกใกล้บ้านท่าน อาทิ ที่ว่าการอำเภอทั่วประเทศ สำนักงานคลังจังหวัด สถาบันการเงินชุมชน ตัวแทน กอช. ประจำหมู่บ้าน ธนาคารเพื่อการเกษตรและสหกรณ์การเกษตร ธนาคารออมสิน ธนาคารอาคารสงเคราะห์ ธนาคารกรุงไทย ธนาคารอิสลามแห่งประเทศไทย ทุกสาขา รวมทั้งไปรษณีย์ไทย สหกรณ์ชุมชนที่เข้าร่วม เซเว่น-อีเลฟเว่น เคาน์เตอร์เซอร์วิส เทสโก้โลตัส บิ๊กซี ตู้บุญเติม และเครือข่ายรับสมัครทั่วประเทศ สอบถามข้อมูลเพิ่มเติมได้ที่สายด่วนเงินออม โทร. 02-049-9000
“คุณออม รัฐช่วยออม คุณได้บำนาญ”
วันอังคารที่ 14 กันยายน 2564
Cabinet approves measures to attract high-potential foreign residents
Cabinet approves measures to attract high-potential foreign residents
September 13, 2021, at the Government House,Government Spokesperson Thanakorn Wangboonkongchana disclosed that the cabinet, in its meeting today, approved in principle investment and economic stimulus measures to attract long-term stay of high-potential foreigners. Target groups are: 1) affluent global citizens; 2) foreign retirees; 3) remote workers who want to be based in Thailand; and 4) talents.
The measures approved by the cabinet include:
Long-term resident visa: A new type of visa exclusively granted tohigh-potential foreigner groups. A number of privileges will be given, including, among others, exemption for holders ofLong-term resident visa andSmart visas not having to submit a written notice to the authority if their stay exceeds 90 days.
Amendment of related laws or regulations: Such as law related to land ownership, permission for aliens to work for both domestic-based and foreign-based employers, exemption on the regulation prescribing a ratio of four Thai employees for every foreign national employee, tax and customs exemption, etc.
The cabinet assigned Office of National Economic and Social Development Council (NESDC) to liaise with Office of the Board of Investment, Ministry of Interior, Ministry of Labor, the Royal Thai Police, and Ministry of Finance to proceed with the necessities.
According to NESDC, the implementation period of these measures would be 5 fiscal years (2022-2026), during which approximately 1 million foreign residents are expected, with the cash flow of 1 trillion Baht in the economic system, an increase of domestic investment by 800 billion Baht, and 270 billion Baht of tax collection. These measures will also supply Thailand with adequate number of talents for targeted business sectors identified in the Master Plan under the National Strategy (2018-2037), i.e., future industries and services, infrastructure, logistic system, and digital.
The cabinet also approved NRSDC’s proposal to evaluate overall achievement of the measures every 5 years. Tax and land ownership privileges will also be put to an end in 5 years after the effective date. However, if, based on the assessment, the measures prove beneficial to the country, extension may be considered as appropriate.
วันอังคารที่ 7 ธันวาคม 2564
รองปลัดฯ วรวรรณ เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดำเนินทรงประกอบพระราชพิธีทรงบำเพ็ญพระราชกุศล
นางวรวรรณ ชิตอรุณ รองปลัดกระทรวงอุตสาหกรรม เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ณ พระที่นั่งอมรินทรวินิจฉัย ในพระบรมมหาราชวัง
รองปลัดฯ วรวรรณ เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดำเนินทรงประกอบพระราชพิธีทรงบำเพ็ญพระราชกุศล
วันนี้ (5 ธันวาคม 2564) เวลา 17.00 น. นางวรวรรณ ชิตอรุณ รองปลัดกระทรวงอุตสาหกรรม เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในการเสด็จพระราชดำเนินทรงประกอบพระราชพิธีทรงบำเพ็ญพระราชกุศลเนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ พระที่นั่งอมรินทรวินิจฉัย ในพระบรมมหาราชวัง
#กระทรวงอุตสาหกรรม
#prindustry
#พิธีทรงบำเพ็ญพระราชกุศล
วันอังคารที่ 29 มีนาคม 2565
"ผู้ช่วยทูตฝ่ายทหารสาธารณรัฐอินเดียประจำกรุงเทพฯ เข้าเยี่ยมอำลาปลัดกระทรวงกลาโหม"
ในวันจันทร์ที่ ๒๘ มีนาคม ๒๕๖๕ นาวาเอก Krishnan Subramanina (กฤษณัน สุบรามาเนียน) ผู้ช่วยทูตฝ่ายทหาร ประจำสถานทูตสาธารณรัฐอินเดีย ณ กรุงเทพฯ เข้าเยี่ยมอำลา พลเอก วรเกียรติ รัตนานนท์ ปลัดกระทรวงกลาโหม
ณ ห้องพระบารมีปกเกล้า ในศาลาว่าการกระทรวงกลาโหม ในโอกาสที่จะครบวาระการปฏิบัติหน้าที่ พร้อมแนะนำ นาวาเอก Brijesh Paul (บริเจช พอล) ผู้ช่วยทูตฝ่ายทหาร ประจำสถานทูตสาธารณรัฐอินเดีย ณ กรุงเทพฯ (คนใหม่)
ตลอดระยะเวลาที่ผ่านมาไทยและอินเดียได้มีการแลกเปลี่ยนการเยือนในระดับต่างๆ อย่างสม่ำเสมอ เช่น ร่วมกันจัดการแข่งขันออกแบบตราสัญลักษณ์ ภายใต้หัวข้อ "๗๕ ปี ความสัมพันธ์ทางการทูตไทย - อินเดีย"ในปี ๒๕๖๕ รวมทั้งยังมีความสัมพันธ์ทางการทหารที่ดีระหว่างกัน ไม่ว่าจะเป็น การฝึกร่วม/ผสมไทย - อินเดีย การฝึกCobra gold 2022 แลกเปลี่ยนหลักสูตรการศึกษาทางทหารระหว่างกัน ความร่วมมือซึ่งกันและกันในกรอบอาเซียน การจัดงานนิทรรศการอุปกรณ์ป้องกันประเทศ และความร่วมมือด้านอุตสาหกรรมป้องกันประเทศ
สำหรับการเข้าเยี่ยมอำลาในครั้งนี้นับเป็นโอกาสอันดีที่จะได้แสดงความขอบคุณสำหรับการให้ความช่วยเหลือ ความร่วมมือ และอำนวยความสะดวกในการประสานงานระหว่างกระทรวงกลาโหมและกระทรวงกลาโหมสาธารณรัฐอินเดีย เป็นอย่างดีมาโดยตลอดและเพื่อสานต่อความร่วมมือและการประสานงานระหว่างหน่วยงานของทั้งสองประเทศต่อไป
#กลาโหม135ปี
วันเสาร์ที่ 9 ตุลาคม 2564
รมช.มนัญญา ยันสถานการณ์น้ำกาฬสินธุ์ไม่ซ้ำรอยปี 54
รมช.มนัญญา ยันสถานการณ์น้ำกาฬสินธุ์ไม่ซ้ำรอยปี 54 ลงพื้นที่ตรวจติดตามเตรียมรับมือมวลน้ำพร้อมเฝ้าระวังพื้นที่เกษตร
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรละสหกรณ์ พร้อมด้วย นายวิศิษฐ์ ศรีสุวรรณ์ อธิบดีกรมส่งเสริมสหกรณ์ นายสมบัติ ตงเต๊า รองอธิบดีกรมวิชาการเกษตร และคณะ ลงพื้นที่ตรวจติดตามสถานการณ์น้ำ เพื่อเตรียมรับมือกับมวลน้ำจากจังหวัดชัยภูมิ ไหลลงมาตามลำน้ำ ผ่านจังหวัดกาฬสินธุ์ และจังหวัดอื่นๆ ก่อนไหลลงสู่แม่น้ำมูลและแม่น้ำโขง ตลอดจนมอบถุงยังชีพ ข้าวสารอาหารแห้ง เมล็ดพันธุ์ถั่วลิสงไทนาน9 กรมวิชาการเกษตร พร้อมรับฟังปัญหา และให้กำลังใจชาวบ้านในตำบลลำชี ณ วัดลำชีศรีวนาราม ต.ลำชี อ.ฆ้องชัย จ.กาฬสินธุ์
นางสาวมนัญญา เปิดเผยว่า จากการรับฟังรายงานสถานการณ์น้ำ ซึ่งเกิดจากอิทธิพลของพายุเตี้ยนหมู่ที่ผ่านมา ทำให้มีฝนตกหนักใน จ.ชัยภูมิ และเกิดอุทกภัยขึ้น โดย จ.ชัยภูมิเป็นต้นน้ำของแม่น้ำชี ทำให้มวลน้ำจำนวนมากไหลลงสู่แม่น้ำชี และไหลลงมาที่ จ.ขอนแก่น จนน้ำล้นตลิ่งเข้าท่วมพื้นที่ของขอนแก่น และขณะนี้มวลน้ำได้ไหลต่อเนื่องลงมาถึงอำเภอกันทรวิชัย จ.มหาสารคามแล้ว คาดการณ์ว่ามวลน้ำจะไหลลงมาสู่พื้นที่ จ.กาฬสินธุ์ ในอีก 2-3 วันนี้ อย่างไรก็ตามขอให้พี่น้องเกษตรกร ประชาชนมั่นใจว่าสถานการณ์น้ำปีจะไม่ซ้ำรอยปี 2554 เนื่องจากกระทรวงเกษตรฯ โดยกรมชลประทาน มีแผนบริหารจัดการน้ำที่ดี และมีพื้นที่รับน้ำแก้มลิง ตลอดจนมาตรการเยียวยาตามระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 2562 และหลักเกณฑ์วิธีปฏิบัติปลีกย่อยเกี่ยวกับการให้ความช่วยเหลือด้านการเกษตรผู้ประสบภัยพิบัติกรณีฉุกเฉิน พ.ศ. 2564 คือ ครัวเรือนละไม่เกิน 30 ไร่ แบ่งเป็น ข้าว ไร่ละ 1,340 บาท พืชไร่และพืชผัก ไร่ละ 1,980 บาท ไม้ผลไม้ยืนต้นและอื่นๆ ไร่ละ 4,048 บาท
ทั้งนี้ จ.กาฬสินธุ์ ได้มีการเตรียมความพร้อมในการรับมวลน้ำดังกล่าว โดยมีพนังกั้นน้ำลำชี ความยาวประมาณ 53 กม. ไว้ป้องกันน้ำท่วมได้ และได้ทำการเตรียมความพร้อมรับสถานการณ์ อย่างไรก็ตามยังมีพื้นที่บางส่วนที่อยู่นอกเขตพนัง เช่น บ้านท่าแห่ บ้านโนนชัย ต.ฆ้องชัย และบ้านด่านใต้ บ้านเหล่าอ้อย ต.ร่องคำ ซึ่งเป็นพื้นที่ลุ่มตำ่ น้ำอาจล้นตลิ่งเข้าท่วมพื้นที่การเกษตรบางส่วน ซึ่งทางจังหวัดกาฬสินธุ์ ได้มีหนังสือแจ้งเตือนไปยังอำเภอที่เกี่ยวข้องให้เฝ้าระวัง แจ้งเตือนประชาชน และขนย้ายสิ่งของเก็บขึ้นที่สูงไว้เป็นระยะอย่างต่อเนื่องแล้ว
วันพฤหัสบดีที่ 23 มิถุนายน 2565
บอร์ดสลากเห็นชอบเพิ่มปริมาณสลากดิจิทัลอีก 2 ล้าน รวมเป็น 7 ล้านฉบับ งวดแรก 1 สค 65 พร้อมขยายจุดจำหน่ายสลาก 80 ไปยังสถานีบริการน้ำมันทั่วประเทศ
อธิบดีกรมสรรพากร ในฐานะประธานกรรมการสลากกินแบ่งรัฐบาล พร้อมด้วยกรรมการและโฆษกคณะกรรมการสลากกินแบ่งรัฐบาล และ ผอ.สำนักงานสลากกินแบ่งรัฐบาล ร่วมแถลงข่าวการดำเนินมาตรการแก้ไขปัญหาสลากเกินราคาด้วยการจำหน่ายสลากผ่านแอปเป๋าตัง และโครงการจุดจำหน่ายสลาก 80
วันนี้ (23 มิถุนายน 2565) เวลา 15.00 น. ที่สำนักงานสลากกินแบ่งรัฐบาล นายลวรณ แสงสนิท อธิบดีกรมสรรพากร ในฐานะประธานกรรมการสลากกินแบ่งรัฐบาล รศ.ดร.ธนวรรธน์ พลวิชัย กรรมการและโฆษกคณะกรรมการสลากกินแบ่งรัฐบาล พร้อมด้วย พันโท หนุน ศันสนาคม ผู้อำนวยการสำนักงานสลากกินแบ่งรัฐบาล ร่วมกันแถลงข่าวการดำเนินมาตรการแก้ไขปัญหาสลากเกินราคาด้วยการจำหน่ายสลากผ่านแอปเป๋าตัง และโครงการจุดจำหน่ายสลาก 80
นายลวรณ แสงสนิท ประธานกรรมการสลากกินแบ่งรัฐบาล กล่าวว่า คณะกรรมการสลากกินแบ่งรัฐบาล ได้พิจารณาแล้ว มีมติให้เพิ่มปริมาณสลากจำหน่ายผ่านแพลตฟอร์ม หรือสลากดิจิทัล อีก 2 ล้านฉบับ ในงวดวันที่ 1 สิงหาคม 2565 โดยจะเริ่มจำหน่ายตั้งแต่วันที่ 17 กรกฎาคม 2565 และจะติดตามผลการจำหน่ายสลากอย่างใกล้ชิด หากผลการตอบรับขายหมดในเวลารวดเร็วเช่นที่ผ่านมา ก็จะพิจารณาเพิ่มปริมาณสลากในงวดถัดไปอีก 2 ล้านฉบับ เพื่อให้ค่อยเป็นค่อยไป และรักษาสมดุลระหว่างสลากใบและระบบดิจิทัล ประชาชนสามารถซื้อสลากหมายเลขที่ต้องการได้ในราคา 80 บาท โดยมีระยะเวลาในการเลือกซื้อได้นานขึ้น ผู้ขายสลากดิจิทัลก็มีโอกาสจำหน่ายหมดสลากได้หมด โดยไม่ส่งผลกระทบรุนแรงกับผู้ขายสลากใบ ส่วนสลากที่จะนำมาเพิ่มในระบบดิจิทัลนั้น จะมาจากสลากในระบบซื้อจอง ซึ่งส่วนหนึ่งมาจากสลากของตัวแทนจำหน่ายที่ถูกยกเลิกสัญญาเนื่องจากนำสลากไปขายต่อ
อย่างไรก็ตาม การเพิ่มปริมาณสลากดิจิทัล จะพิจารณาความต้องการของประชาชนผู้ซื้อสลาก และต้องพิจารณาถึงระยะเวลาในการขายสลากดิจิทัล ที่ควรจะมีเวลาในการขายตั้งแต่วันแรกจนถึงที่ขายหมด ประมาณ 7-10 วัน เพื่อให้มีเวลามากพอที่จะสร้างกลไกราคาให้อยู่ที่ 80 บาท ทั้งนี้ ปริมาณสลากที่เหมาะสมในการเพิ่มแต่ละครั้งไม่เกิน 2 ล้านฉบับและจำนวนสูงสูดที่จะเพิ่มไม่เกิน 20 ล้านฉบับ ภายในสิ้นปีนี้
สำหรับโครงการจุดจำหน่ายสลาก 80 ที่สำนักงานสลากฯ เริ่มดำเนินการมาเป็นเวลา 1 ปีแล้ว ปัจจุบัน มีจุดจำหน่ายสลาก 80 ทั้งหมด 754 จุด ทั่วประเทศ และยังมีบางส่วนอยู่ระหว่างทำสัญญา ทั้งนี้ ตั้งแต่เดือนสิงหาคมนี้เป็นต้นไปจะมีจุดจำหน่ายสลาก 80 ทั่วประเทศ 1,077 จุด และภายในปีนี้ สำนักงานฯ จะนำร่องขยายจุดจำหน่ายสลาก 80 ซึ่งจำหน่ายสลากผ่านแอปเป๋าตัง ไปที่สถานีบริการน้ำมันทั่วประเทศ ไม่น้อยกว่า 2,000 จุด และหากได้รับการตอบรับที่ดี จะขยายเพิ่มต่อไป
วันอังคารที่ 23 พฤศจิกายน 2564
‘พล.ต.อ.อดุลย์’ ปธ.กมธ.แรงงาน วุฒิสภามอบถุงยังชีพ สู้ภัยหนาวแก่ชาวนครพนม
...
เมื่อวันที่ 21 พฤศจิกายน 2564 พล.ต.อ.อดุลย์ แสงสิงแก้ว สมาชิกวุฒิภา ประธานคณะกรรมาธิการการแรงงาน วุฒิสภา ในนามโครงการสมาชิกวุฒิสภาพบประชาชนในพื้นที่จังหวัดภาคตะวันออกเฉียงเหนือ (ตอนบน) มูลนิธิ พลตำรวจเอก อดุลย์ แสงสิงแก้ว ได้ร่วมกับ บริษัท ไอโอ-แพลนท์ส รอว์ แม็ททีเรียล จำกัด บริษัท ที ยูทิลิตี้ จำกัด และ เดอะ ลีดเดอร์ ไฮเทค ผู้ก่อตั้งโรงไฟฟ้าชุมชนเพื่อเศรษฐกิจฐานราก ของชาวจังหวัดนครพนม และพืชพลังงานสุวรรณภูมิ เชื้อเพลิงโรงไฟฟ้าและการพัฒนาชุมชนอย่างยั่งยืน ได้มอบถุงยังชีพเพื่อสู้ลมหนาวให้แก่ประชาชนชาวจังหวัดนครพนม จำนวน 1,200 ถุง มูลค่า 500,000 บาท
พล.ต.อ.อดุลย์ แสงสิงแก้ว กล่าวว่า โรงไฟฟ้าชุมชนเพื่อเศรษฐกิจฐานราก เป็นโรงไฟฟ้าที่ไม่ก่อมลพิษ ไม่ว่าจะเป็นทางอากาศ ทางเสียง หรือทางน้ำ เนื่องจากใช้เทคโนโลยีการหมักพืชเพื่อให้พลังงาน และที่สำคัญจะเป็นการสร้างงาน สร้างรายได้ให้กับประชาชนที่อาศัยอยู่บริเวณใกล้เคียงโรงไฟฟ้าได้เป็นอย่างดี เนื่องจากโรงไฟฟ้ามีความต้องการใช้เชื้อเพลิงพืชพลังงานสุวรรณภูมิ จำนวน 240 ตัน/วัน คิดเป็นกว่า 86,400 ตัน/ปี โดยจะทำการก่อตั้งโรงไฟฟ้าทั้งหมด 4 โรงงาน ที่ ต.ขามเฒ่า อ.เมืองนครพนม ต.เวินพระบาท อ.ท่าอุเทน ต.น้ำก่ำ อ.พระธาตุพนม และ ต.นาทม อ.นาทม ซึ่งการมอบถุงยังชีพในวันนี้เป็นการมอบให้กับชุมชนที่อยู่รอบๆ โรงไฟฟ้าฯ และชมรมผู้สูงอายุเพื่อเป็นกำลังใจและแบ่งเบาภาระให้กับประชาชนในการสู้ภัยหนาวที่กำลังจะมาถึง
วันจันทร์ที่ 2 สิงหาคม 2564
“วราวุธ” เร่งรัด คทช. จังหวัด เสนอขออนุญาตการใช้ที่ดิน เพื่อส่งมอบให้ประชาชนได้ทั้ง 3.9 ล้านไร่ ภายในสิ้นปี 2564
“วราวุธ” เร่งรัด คทช. จังหวัด เสนอขออนุญาตการใช้ที่ดิน เพื่อส่งมอบให้ประชาชนได้ทั้ง 3.9 ล้านไร่ ภายในสิ้นปี 2564
“วราวุธ” เร่งรัด คทช. จังหวัด เสนอขออนุญาตการใช้ที่ดิน เพื่อส่งมอบให้ประชาชนได้ทั้ง 3.9 ล้านไร่ ภายในสิ้นปี 2564
วันนี้ (2 สิงหาคม 2564) เวลา 09.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานการประชุมคณะอนุกรรมการจัดหาที่ดิน ครั้งที่ 1/2564 ผ่านระบบการประชุมทางไกล Video Conference พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) และหน่วยงานที่เกี่ยวข้องจาก กระทรวงมหาดไทย กระทรวงพัฒนาสังคมและความมั่นคงของมนุษย์ กระทรวงกลาโหม กระทรวงเกษตรและสหกรณ์ สำนักงานทรัพยากรน้ำแห่งชาติ และกรมธนารักษ์ โดยมีกรมป่าไม้ เป็นฝ่ายเลขานุการ
โดยในที่ประชุม นายวราวุธ ศิลปอาชา ได้ขอความร่วมมือจากกระทรวงมหาดไทย ในการเร่งรัดให้ผู้ว่าราชการจังหวัดทุกจังหวัด เร่งดำเนินการขออนุญาตการใช้ประโยชน์ที่ดิน โดยเฉพาะพื้นที่เป้าหมายที่เป็นป่าสงวนแห่งชาติ เพื่อให้สามารถส่งมอบพื้นที่ให้กับประชาชนได้ครบทั้ง 3.9 ล้านไร่ ใน 76 จังหวัด ได้ทันภายในสิ้นปี 2564 นี้ เพื่อให้ราษฎรได้มีที่ดินทำกินหลังช่วงภาวะวิกฤติโควิด-19 และเป็นการเร่งแก้ไขปัญหาความเดือนร้อนให้กับพี่น้องประชาชนต่อไป
สำหรับผลการประชุม ที่ประชุมได้มีมติรับทราบผลการดำเนินงานของคณะอนุกรรมการจัดหาที่ดิน ภายใต้คณะกรรมการนโยบายที่ดินแห่งชาติ ที่ได้มีการกำหนดพื้นที่เป้าหมายการจัดที่ดินทำกินให้ชุมชนระหว่างปี พ.ศ. 2558-2564 รวมทั้งสิ้นจำนวน 1,353 พื้นที่ 70 จังหวัด เนื้อที่รวม 4.1 ล้านไร่ ประกอบด้วย 7 พื้นที่เป้าหมาย ได้แก่ พื้นที่ป่าสงวนแห่งชาติ พื้นที่ป่าตาม พ.ร.บ. ป่าไม้ 2484 พื้นที่ป่าชายเลน พื้นที่ในเขตปฏิรูปที่ดิน พื้นที่สาธารณประโยชน์ พื้นที่ราชพัสดุ และพื้นที่นิคมสร้างตนเอง โดยได้มีการอนุญาตพื้นที่ป่าสงวนแห่งชาติเพื่อดำเนินการจัดที่ดินทำกินให้กับชุมชนไปแล้วจำนวน 2.3 ล้านไร่ จากพื้นที่เป้าหมาย 3.9 ล้านไร่ พร้อมทั้งรับทราบความก้าวหน้าการดำเนินงานของคณะทำงานศึกษาการใช้ประโยชน์ที่ดินป่าชายเลนชุมชนเมืองระนอง จ.ระนอง
นอกจากนี้ ที่ประชุมยังได้มีมติให้ความเห็นชอบผลการดำเนินงานจัดที่ดินทำกินให้ชุมชนของ คทช. จังหวัด เห็นชอบการขอแก้ไขชื่อและเนื้อที่ในพื้นที่ที่คณะอนุกรรมการจัดหาที่ดินได้ให้ความเห็นชอบไปแล้ว จำนวน 2 พื้นที่ ได้แก่ บ้านปากน้ำประแสร์ จ.ระยอง และบ้านทางสาย จ.ตรัง เห็นชอบการกำหนดพื้นที่เป้าหมายเพิ่มเติมสำหรับการดำเนินการจัดที่ดินในปี พ.ศ. 2564 จำนวน 7,171 ไร่ และเห็นชอบแนวทางการแก้ไขปัญหาพื้นที่นิคมสหกรณ์ 13 นิคม 14 ป่า และนิคมสหกรณ์แม่ริม จ.เชียงใหม่ รวมถึงได้ให้ความเห็นชอบแนวทางการแก้ไขปัญหาราษฎรอยู่อาศัยทำกินในพื้นที่ป่าไม้ถาวร ป่าห้วยสำราณ จ.สุรินทร์ และป่าหมายเลข 10 จ.ชัยภูมิ
วันอังคารที่ 24 สิงหาคม 2564
ครม. ตั้ง “นายธนกร วังบุญคงชนะ” ดำรงตำแหน่งโฆษกรัฐบาล
....
ที่ประชุม ครม. วันนี้ มีมติแต่งตั้งข้าราชการการเมือง ให้นายธนกร วังบุญคงชนะ ดำรงตำแหน่งโฆษกประจำสำนักนายกรัฐมนตรี ในขณะที่นายอนุชา บูรพชัยศรี ดำรงตำแหน่งรองเลขาธิการนายกรัฐมนตรีฝ่ายการเมือง มีผลตั้งแต่วันที่ 24 ส.ค. 64 เป็นต้นไป
.
โดยก่อนหน้านี้ นายธนกรฯ ดำรงตำแหน่งเลขานุการรัฐมนตรีประจำสำนักนายกรัฐมนตรี (นายอนุชา นาคาศัย) และโฆษกประจำศูนย์บริหารสถานการณ์เศรษฐกิจจากผลกระทบจากการระบาดของโรคติดเชื้อไวรัสโคโรนา 2019 (ศบศ.)
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 18 สิงหาคม 2565
สธ.ชู "Medical Hub - นวดสปา" สร้างเศรษฐกิจไทยด้วยสุขภาพ ในงานประชุม APEC ด้านสาธารณสุข
กรมสนับสนุนบริการสุขภาพ กระทรวงสาธารณสุข นำเสนอการขับเคลื่อน Medical Hub ของไทยผ่านการจัดบูธนิทรรศการในงานประชุม APEC Health Week ระหว่างวันที่ 22-26 สิงหาคมนี้ โชว์ศักยภาพด้านการแพทย์และสาธารณสุขไทย บริการสุขภาพชั้นเลิศ นวด สปา
กรมสนับสนุนบริการสุขภาพ กระทรวงสาธารณสุข นำเสนอการขับเคลื่อนMedical Hub ของไทยผ่านการจัดบูธนิทรรศการในงานประชุม APEC Health Week ระหว่างวันที่ 22-26 สิงหาคมนี้ โชว์ศักยภาพด้านการแพทย์และสาธารณสุขไทย บริการสุขภาพชั้นเลิศ นวด สปา ผลิตภัณฑ์สุขภาพคุณภาพสูง ตอบโจทย์การสร้างสมดุลสุขภาพและเศรษฐกิจ ชูบทบาท อสม. กับการควบคุมป้องกันโควิด 19 ในชุมชน
นพ.ธเรศ กรัษนัยรวิวงค์ อธิบดีกรมสนับสนุนบริการสุขภาพ กระทรวงสาธารณสุข กล่าวว่า ในการจัดการประชุมระดับสูงเอเปคว่าด้วยสาธารณสุขและเศรษฐกิจ ครั้งที่ 12 และการประชุมคณะทำงานด้านสุขภาพของเอเปค ครั้งที่ 2/2565 หรือAPEC Health Week ระหว่างวันที่ 22-26 สิงหาคม 2565 ที่โรงแรมมิลเลนเนียม ฮิลตัน กรุงเทพฯ หลังการระบาดของโรคโควิด 19 ประเทศไทยให้ความสำคัญกับการฟื้นฟูเศรษฐกิจที่ยั่งยืนสร้างสมดุลทุกด้าน ผ่านตามแนวคิดเศรษฐกิจชีวภาพ- เศรษฐกิจหมุนเวียน- เศรษฐกิจสีเขียว (Bio-Circular-Green Economic Model : BCG) ในส่วนกรมสนับสนุนบริการสุขภาพได้จัดนิทรรศการภายใต้แนวคิด “Thailand Global Healthcare Destination” นำเสนอถึงการขับเคลื่อนสู่การเป็นศูนย์กลางด้านสุขภาพ (Medical Hub) ของไทย ศักยภาพของอุตสาหกรรมการแพทย์เพื่อสร้างเศรษฐกิจไทยภายหลังการระบาดของโรคโควิด 19 ได้แก่การให้บริการทางการแพทย์ที่มีศักยภาพสูง มีชื่อเสียงและดึงดูดชาวต่างชาติ(Magnets) และอุตสาหกรรมที่ส่งเสริมการท่องเที่ยวทางการแพทย์ ได้แก่ การดูแลรักษาสุขภาพบริการชั้นเลิศ (Wellness & Medical Retreat) เช่น การนวดรักษา การนวดกดจุด สปา เป็นต้น
นอกจากนี้ยังมีการนำเสนอผลิตภัณฑ์คุณภาพสูงเพื่อการดูแลสุขภาพ (High Products Hub) จากองค์การเภสัชกรรมโรงพยาบาลเจ้าพระยาอภัยภูเบศร และบริษัทขาวลออ เป็นต้นข้อเสนอแพ็กเกจตรวจสุขภาพพิเศษ จากโรงพยาบาลเอกชนชั้นนำของประเทศบทบาทของอาสาสมัครสาธารณสุขไทย(อสม.) ในการรับมือสถานการณ์การแพร่ระบาดของโรคโควิด 19 ในช่วงที่ผ่านมา ซึ่งได้รับคำชื่นชมจาก WHOรวมถึงการเตรียมความพร้อมของประเทศไทยในการเป็นเจ้าภาพจัดงานSpecialised Expo 2028 Phuketโดยมีสำนักงานส่งเสริมการจัดประชุมและนิทรรศการ (Thailand Convention and Exhibition Bureau) หรือ TCEB ร่วมจัดนิทรรศการด้วย
นพ.ธเรศ กล่าวว่า ตลอดระยะเวลาการจัดประชุม กระทรวงสาธารณสุขร่วมกับหน่วยงานต่างๆ ในการส่งเสริมสนับสนุนการวางจําหน่ายผลิตภัณฑ์เพื่อสุขภาพ ผลิตภัณฑ์สมุนไพรไทยและผลิตภัณฑ์โอทอป 4 -5 ดาว (OTOP) ณ ลานพลาซ่า King Power รางน้ำและเปิดช่องทางการวางจำหน่ายสินค้าและผลิตภัณฑ์สุขภาพออนไลน์ ผ่านทางเว็บไซต์https://www.thailandmedicalhub.net/ ซึ่งผู้เข้าร่วมประชุมเอเปคสามารถซื้อสินค้าและผลิตภัณฑ์สุขภาพในพื้นที่จัดแสดงนิทรรศการและขอคืนภาษีได้โดยได้รับความร่วมมือในการเตรียมระบบ Vat Refund/Tax Refund และการเปิดใช้ช่องทางพิเศษ (Fast Track Lane)จากการท่าอากาศยานสุวรรณภูมิ กรมสรรพากร กรมศุลกากร สำนักงานตรวจคนเข้าเมือง และหน่วยงานอื่นๆ ที่เกี่ยวข้องเพื่ออำนวยความสะดวกให้แก่ผู้เข้าประชุมการประชุมระดับสูงว่าด้วยสาธารณสุขและเศรษฐกิจครั้งนี้ด้วย
********************************* 18 สิงหาคม 2565
วันจันทร์ที่ 4 กรกฎาคม 2565
ครม. ไฟเขียว! แผนปฏิบัติการโครงสร้างพื้นฐานและสาธารณูปโภคในพื้นที่ EEC ปี 66 - 70 ยกระดับโครงข่ายคมนาคม 77 โครงการ กรอบวงเงิน 337,797 ลบ.
.....
ที่ประชุม ครม. (28 มิ.ย. 65) เห็นชอบ (ร่าง) แผนปฏิบัติการโครงสร้างพื้นฐานฯ พ.ศ. 2566 – 2570 ทั้งโครงการด้านโครงสร้างพื้นฐานและสาธารณูปโภค มาตรการส่งเสริมและเทคโนโลยี เพื่อยกระดับโครงข่ายคมนาคม จำนวน 77 โครงการ กรอบวงเงินรวม 337,797.07 ล้านบาท
.
แบ่งเป็นระยะเร่งด่วน 29 โครงการ วงเงินรวม 125,599.98 ล้านบาท และระยะกลาง 48 โครงการ วงเงินรวม 212,197.09 ล้านบาท ซึ่งคาดว่าจะเกิดการจ้างงานหลายหมื่นตำแหน่งต่อปี และเป็นการพัฒนาพื้นที่การลงทุน - ท่องเที่ยวของพื้นที่ EEC รวมถึงด้านโลจิสติกส์ ฯลฯ
#ไทยคู่ฟ้า #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
วันจันทร์ที่ 8 สิงหาคม 2565
รมว.เฮ้ง ส่ง‘เลขารัฐมนตรี’เปิดสัมมนาวิชาการฯ สร้างวัฒนธรรมไทยสู่ความปลอดภัยที่ยั่งยืนภาคตะวันออก
รมว.เฮ้ง ส่ง‘เลขารัฐมนตรี’เปิดสัมมนาวิชาการฯ สร้างวัฒนธรรมไทยสู่ความปลอดภัยที่ยั่งยืนภาคตะวันออก
วันที่8สิงหาคม2565นายสุชาติชมกลิ่นรัฐมนตรีว่าการกระทรวงแรงงานมอบหมายให้นายสุเทพชิตยวงษ์เลขานุการรัฐมนตรีว่าการกระทรวงแรงงานเป็นประธานกล่าวเปิดงานสัมมนาวิชาการความปลอดภัยและอาชีวอนามัยภาคตะวันออกจังหวัดชลบุรีประจำปี2565“Forward Culture of Prevention for Safety Thailand”ร่วมสร้างวัฒนธรรมไทยเชิงป้องกันสู่ความปลอดภัยอาชีวอนามัยและความผาสุกที่ยั่งยืน”และมอบโล่ประกาศเกียรติคุณสถานประกอบกิจการที่ผ่านเกณฑ์พิจารณากิจกรรมการรณรงค์ลดสถิติอุบัติเหตุจากการทำงานให้เป็นศูนย์ประจำปี2565 (Zero Accident Campaign 2022) ระดับทองปีที่1ภาคตะวันออกจำนวน12รางวัลโดยมีนายนิติวิวัฒน์วานิชรองผู้ว่าราชการจังหวัดชลบุรีกล่าวต้อนรับนายสุทธิสุโกศลจ่าเอกยศสิงห์เหลี่ยมเลิศประจำสำนักเลขาธิการนายกรัฐมนตรีปฏิบัติหน้าที่ประจำกระทรวงแรงงานเข้าร่วมในครั้งนี้ด้วยนายวรานนท์ปีติวรรณผู้อำนวยการสถาบันส่งเสริมความปลอดภัยอาชีวอนามัยและสภาพแวดล้อมในการทำงาน(องค์การมหาชน)กล่าวรายงานวัตถุประสงค์การจัดงานณห้องบอลรูมโรงแรมนิกโก้อมตะซิตี้ชลบุรีจังหวัดชลบุรี
นายสุเทพกล่าวว่ารัฐบาลภายใต้การนำของท่านพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและท่านพล.อ.ประวิตรวงษ์สุวรรณรองนายกรัฐมนตรีซึ่งท่านกำกับดูแลกระทรวงแรงงานได้ให้ความสำคัญกับการเสริมสร้างสังคมไทยให้เป็นวัฒนธรรมเชิงป้องกันสู่ความปลอดภัยอาชีวอนามัยและความผาสุกที่ยั่งยืนรวมทั้งการขับเคลื่อนวิสัยทัศน์Thailand 4.0ที่จะพัฒนาไปสู่การเป็น“แรงงาน4.0”โดยการสร้างระบบการเรียนรู้พัฒนาคุณภาพแรงงานให้มีความตระหนักรู้นำไปสู่การยกระดับองค์ความรู้ที่สำคัญในการทำงานที่มีประสิทธิภาพและร่วมสร้างวัฒนธรรมความปลอดภัยที่ยั่งยืนในวันนี้ท่านสุชาติชมกลิ่นรัฐมนตรีว่าการกระทรวงแรงงานจึงได้มอบหมายให้ผมมาเป็นประธานกล่าวเปิดงานสัมมนาวิชาการความปลอดภัยและอาชีวอนามัยภาคตะวันออกจังหวัดชลบุรีประจำปี2565ซึ่งการจัดงานดังกล่าวสอดคล้องกับแนวคิดการสร้างค่านิยมความปลอดภัยในการทำงาน3ประการซึ่งท่านนายกรัฐมนตรีพล.อ.ประยุทธ์จันทร์โอชาได้กล่าวไว้ในพิธีเปิดงานความปลอดภัยและอาชีวอนามัยแห่งชาติครั้งที่34คือการมีสติรู้ตัววินัยถูกต้องเอื้ออาทรใส่ใจและส่งเสริมให้ทุกภาคส่วนที่เกี่ยวข้องนำค่านิยมนี้ไปปรับใช้เพื่อช่วยให้แรงงานมีความปลอดภัยและสุขภาพอนามัยที่ดี
สำหรับการจัดงานในครั้งนี้มีวัตถุประสงค์เพื่อมุ่งเน้นขับเคลื่อนให้ลูกจ้างนายจ้างผู้ที่เกี่ยวข้องทั้งภาครัฐและภาคเอกชนตระหนักถึงความสำคัญในเรื่องความปลอดภัยอาชีวอนามัยและสภาพแวดล้อมในการทำงานเพื่อลดปัญหาความรุนแรงและความสูญเสียที่เกิดขึ้นจากความไม่ปลอดภัยในการทำงานโดยเฉพาะสภาพการทำงานในวิถีชีวิตใหม่ตลอดจนร่วมกันสร้างเครือข่ายวัฒนธรรมไทยเชิงป้องกันสู่ความปลอดภัยอาชีวอนามัยและความผาสุกที่ยั่งยืนต่อไป
+++++++++++++++++++
กองเผยแพร่และประชาสัมพันธ์
8สิงหาคม2565
วันพุธที่ 20 เมษายน 2565
สธ.-ก.มหาดไทย ร่วมกันกำจัดโรคไวรัสตับอักเสบให้สำเร็จภายในปี 2573
กระทรวงสาธารณสุข ลงนามบันทึกข้อตกลงความร่วมมือกับ กระทรวงมหาดไทย สร้างความรู้ความเข้าใจเกี่ยวกับโรคไวรัสตับอักเสบและการป้องกันให้กับประชาชนถึงในระดับท้องถิ่น พร้อมเพิ่มการเข้าถึงการตรวจคัดกรอง ยา และการรักษาที่มีประสิทธิภาพ มุ่งเป้ากำจัดโรคได้สำเร็จ
ระทรวงสาธารณสุข ลงนามบันทึกข้อตกลงความร่วมมือกับ กระทรวงมหาดไทย สร้างความรู้ความเข้าใจเกี่ยวกับโรคไวรัสตับอักเสบและการป้องกันให้กับประชาชนถึงในระดับท้องถิ่น พร้อมเพิ่มการเข้าถึงการตรวจคัดกรองยา และการรักษาที่มีประสิทธิภาพ มุ่งเป้ากำจัดโรคได้สำเร็จภายในปี 2573
วันนี้ (20 เมษายน 2565) ณ ห้องประชุมชัยนาทนเรนทร กระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานพิธีลงนามบันทึกข้อตกลงว่าด้วยความร่วมมือในการกำจัดโรคไวรัสตับอักเสบ ระหว่าง นายแพทย์เกียรติภูมิ วงศ์รจิต ปลัดกระทรวงสาธารณสุข กับ นายชัยวัฒน์ ชื่นโกสุม รองปลัดกระทรวงมหาดไทย โดยมี นายแพทย์โอภาส การย์กวินพงศ์ อธิบดีกรมควบคุมโรค และ นายธนิศร์ วงศ์ปิยะสถิตย์ รองอธิบดีกรมส่งเสริมการปกครองท้องถิ่น ร่วมเป็นสักขีพยาน
นายอนุทิน กล่าวว่า กระทรวงสาธารณสุขได้ให้ความสำคัญในการกำจัดโรคไวรัสตับอักเสบให้หมดไปจากประเทศไทย โดยตั้งเป้าดำเนินการให้สำเร็จภายในปี 2573 ซึ่งต้องอาศัยการมีส่วนร่วมของภาคส่วนที่เกี่ยวข้องในการขับเคลื่อนการส่งเสริมสุขภาพและการป้องกันโรคที่มีคุณภาพและเท่าเทียม โดยองค์กรปกครองส่วนท้องถิ่นถือเป็นหน่วยงานที่มีบทบาทสำคัญในการจัดบริการสาธารณะให้กับประชาชนในพื้นที่ ตามนโยบายการกระจายอำนาจทางด้านสุขภาพ ทั้งนี้ ตามการลงนามบันทึกข้อตกลงฯ กระทรวงสาธารณสุขและกระทรวงมหาดไทยจะประสานความร่วมมือทั้งด้านนโยบายและการปฏิบัติงานในการกำจัดโรคไวรัสตับอักเสบร่วมกันอย่างเป็นระบบ มีการระดมทรัพยากรบุคลากรและงบประมาณท้องถิ่นที่มีอยู่มาใช้ให้เกิดประสิทธิผลสูงสุดพร้อมส่งเสริมและสนับสนุนให้มีการสร้างความรู้ความเข้าใจด้านสุขภาพ วิธีการป้องกัน การดูแลรักษาและควบคุมโรคไวรัสตับอักเสบของประชาชน รวมทั้งเพิ่มการเข้าถึงการตรวจคัดกรอง ยา และการรักษาที่มีประสิทธิภาพ
ด้านนายแพทย์เกียรติภูมิ กล่าวว่า ขณะนี้ประเทศไทยมีผู้ที่ติดเชื้อไวรัสตับอักเสบ บี เรื้อรัง 2.2 ล้านคนมีผู้ติดเชื้อไวรัสตับอักเสบ ซี 8 แสนคน ซึ่งผู้ที่ติดเชื้อไวรัสตับอักเสบ บี หรือ ซี เรื้อรัง ส่วนใหญ่จะเกิดภาวะตับอักเสบ ตับแข็ง มะเร็งตับตามมา และเป็นสาเหตุสำคัญที่ทำให้เกิดการเจ็บป่วยและเสียชีวิต กรมควบคุมโรค กระทรวงสาธารณสุข จะสนับสนุนข้อมูลทางวิชาการ และพัฒนาความร่วมมือกับภาคีเครือข่ายในการเฝ้าระวัง ป้องกัน และควบคุมโรค รวมถึงให้การดูแลรักษาผู้ติดเชื้อไวรัสตับอักเสบอย่างเหมาะสม ลดโอกาสเกิดโรคตับแข็งและมะเร็งตับ เพื่อลดการเสียชีวิตก่อนวัยอันควร
ด้านนายชัยวัฒน์ กล่าวว่า กรมส่งเสริมการปกครองท้องถิ่น กระทรวงมหาดไทย พร้อมให้การสนับสนุนในทุกมิติ อาทิ การตรวจคัดกรองเพื่อหาเชื้อ การส่งต่อผู้ป่วยเข้าระบบการรักษา รวมถึงส่งเสริมการมีส่วนร่วมของภาคประชาสังคมในด้านสาธารณสุข เพื่อร่วมกำจัดโรคไวรัสตับอักเสบในท้องถิ่น และนำไปสู่การกำจัดโรคไวรัสตับอักเสบให้หมดไปจากประเทศไทยในปี 2573 ตามเป้าหมายที่ตั้งไว้ในที่สุด
************************************** 20 เมษายน 2565
วันศุกร์ที่ 2 กรกฎาคม 2564
“อนุทิน” เปิดไอซียูสนามมณฑลทหารบกที่ 11 แห่งแรก ยกระดับเป็นรพ.สนามระดับสูง รองรับโควิด สีแดงและสีเหลืองพื้นที่ กทม.
รองนายกรัฐมนตรีและรัฐมนตรีว่าการกระทรวงสาธารณสุขเปิด “ไอซียูสนาม” แห่งแรก ที่โรงพยาบาลสนามกองทัพบก มณฑลทหารบกที่ 11 รองรับผู้ป่วยโควิด 19 พื้นที่ กทม.อาการสีเหลือง 120 เตียง และสีแดง 58 เตียง ติดตั้งระบบต่างๆ เหมือนโรงพยาบาลบุษราคัม
รองนายกรัฐมนตรีและรัฐมนตรีว่าการกระทรวงสาธารณสุขเปิด “ไอซียูสนาม” แห่งแรก ที่โรงพยาบาลสนามกองทัพบก มณฑลทหารบกที่ 11 รองรับผู้ป่วยโควิด 19 พื้นที่ กทม.อาการสีเหลือง 120 เตียง และสีแดง 58 เตียงติดตั้งระบบต่างๆ เหมือนโรงพยาบาลบุษราคัม มีบุคลากรทางการแพทย์จากโรงพยาบาลธนบุรี บำรุงเมืองดูแล เริ่มให้บริการพรุ่งนี้เป็นต้นไป
วันนี้ (2 กรกฎาคม 2564) ที่โรงพยาบาลสนามกองทัพบก มณฑลทหารบกที่ 11 เขตหลักสี่ กทม.นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายแพทย์เกียรติภูมิ วงศ์รจิตปลัดกระทรวงสาธารณสุข พลตรี ธวัชชัย ตั้งพิทักษ์กุล ผู้บัญชาการมณฑลทหารบกที่ 11 และนายแพทย์ธเรศ กรัษนัยรวิวงค์อธิบดีกรมสนับสนุนบริการสุขภาพ ร่วมพิธีเปิดโรงพยาบาลสนามกองทัพบก มณฑลทหารบกที่ 11 รองรับผู้ป่วยโควิด 19สีเหลืองและสีแดงในพื้นที่ กทม.
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า จากสถานการณ์โรคโควิด 19 ที่มีผู้ติดเชื้อเพิ่มขึ้น ทำให้มีความต้องการเตียงรักษาผู้ป่วยอาการรุนแรงมากขึ้น จึงมีการขยายจำนวนเตียงเพื่อรองรับ ดังนั้น กระทรวงสาธารณสุข จึงร่วมกับ กทม. และกองทัพบก ยกระดับโรงพยาบาลสนามกองทัพบก มณฑลทหารบกที่ 11 ซึ่งจากเดิมรับผู้ป่วยโควิด 19 อาการสีเขียวจำนวน 192 เตียง ให้เป็นโรงพยาบาลสนามระดับสูง รองรับผู้ป่วยกลุ่มอาการสีเหลืองและสีแดงได้ โดยเปิดเตียงไอซียูสนามเพิ่มในรูปแบบของอาคารสำเร็จรูป 2 ชั้น จำนวน 4 อาคาร แบ่งเป็นเตียงผู้ป่วยสีแดง 58 เตียง ผู้ป่วยสีเหลือง 120 เตียง รวม 178 เตียง มีความมิดชิด สะดวกสบาย และความปลอดภัย มีการปรับปรุงระบบถ่ายเทอากาศ ระบบดูแลผู้ป่วยแบบเทเลเมดิซีนมีห้องความดันลบ ติดตั้งระบบออกซิเจน และกล้องวงจรปิด ผ่านการตรวจสอบประเมินมาตรฐานจากกรมสนับสนุนบริการสุขภาพเรียบร้อยแล้ว สามารถเปิดบริการรองรับผู้ป่วยได้ตั้งแต่พรุ่งนี้เป็นต้นไป
นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ กล่าวว่า การเปิดห้องไอซียูสนามโรงพยาบาลสนามกองทัพบก ใช้หลักการเดียวกับโรงพยาบาลบุษราคัม เมืองทองธานี โดยจัดให้มีห้องแยก เครื่องออกซิเจนHigh flowติดตั้งระบบไหลเวียนออกซิเจนสำหรับผู้ป่วย ระบบควบคุม กล้องวงจรปิด เครื่องมอนิเตอร์ติดตามอาการ ระบบเทเลเมดิซีน โดยโรงพยาบาลธนบุรี บำรุงเมือง สนับสนุนเครื่องมือแพทย์ 45 ล้านบาท ค่าปรับปรุงสถานที่ 25 ล้านบาท การวางระบบเครือข่ายและไอที 4 ล้านบาท จัดทีมแพทย์ พยาบาล และบุคลากรทางการแพทย์อื่นๆ ในการดูแลผู้ป่วยอาการสีเหลืองและสีแดง ซึ่งเมื่อผู้ป่วยอาการดีขึ้นอยู่ในระดับเป็นสีเขียวจะส่งต่อไปHospitelหรือโรงพยาบาลสนามอื่นต่อไป
********************************* 2 กรกฎาคม 2564
วันจันทร์ที่ 8 พฤศจิกายน 2564
ย้ำกองทัพเข้มเฝ้าตรวจคัดกรองชายแดน พร้อมกับดูแลแก้ปัญหาความเดือดร้อนของประชาชน
พล.อ.คงชีพ ตันตระวาณิชย์ โฆษก กห. เปิดเผยว่า เมื่อ 0930  พล.อ.ชัยชาญ ช้างมงคล รมช.กห. ได้ประชุมร่วมกับทุกเหล่าทัพ ตำรวจ กอ.รมน.และ ศรชล. ณ ศาลาว่าการกลาโหม
โดยย้ำว่า พล.อ.ประยุทธ์ จันทร์โอชา นรม.และรมว.กห. ได้แสดงความขอบคุณและเป็นกำลังใจในการปฏิบัติงานของกำลังพลจากทุกเหล่าทัพและตำรวจ ที่ได้ร่วมกันเตรียมความพร้อมและสนับสนุนรัฐบาลในการเปิดประเทศที่ผ่านมา
พร้อมกำชับ นโยบายของ นรม.และรมว.กห. ให้ทุกเหล่าทัพ ยังคงความต่อเนื่องกวดขันการลักลอบเข้าเมืองผิดกฏหมายทั้งพื้นที่ชายแดนและพื้นที่ชั้นในอย่างเข้มข้นและไม่ประมาท โดยให้สอบสวนขยายผลลากนายทุน นายจ้างและเจ้าหน้าที่รัฐที่เกี่ยวข้องกับการลักลอบเข้าเมืองผิดกฎหมาย การค้าแรงงานเถื่อน ซึ่งเชื่อมโยงไปถึงการค้ามนุษย์มาลงโทษตามกฎหมายให้ได้ทั้งหมด ทั้งนี้ยังให้เฝ้าระวังและคุมเข้มมาตรการคัดกรองควบคุมโรคตามแนวชายแดนทั้งทางบกและทางน้ำไปด้วยกัน
พล.อ.ชัยชาญ’ ยังได้กำชับ ขอให้กองทัพ ประสานการทำงานร่วมกับฝ่ายปกครอง เตรียมการช่วยเหลือประชาชนในพื้นที่ภาคใต้จากอุทกภัยที่อาจเกิดขึ้นในฤดูฝนที่กำลังมาถึง และสนับสนุนให้การช่วยเหลือประชาชนในพื้นที่ทำความสะอาดโรงเรียน เพื่อให้พร้อมรับนักเรียนที่กำลังทยอยเปิดภาคเรียน ทั้งนี้ให้เตรียมแผนและมาตรการสนับสนุนควบคุมโรค หากมีการแพร่ระบาดเป็นพื้นที่โดยไม่ประมาท พร้อมกันนี้ ขอให้สนับสนุนพื้นที่ในหน่วยทหารปลูกพืชผักสวนครัวที่จำเป็น เพื่อช่วยเหลือชุมชนรอบหน่วยทหารผ่อนเบาปัญหาค่าครองชีพและราคาพืชผักที่สูงขึ้นในระยะสั้น ตามนโยบายของ นรม.และ รมว.กห
วันศุกร์ที่ 20 พฤษภาคม 2565
ก.เกษตร เชื่อมโยงการยกระดับขับเคลื่อนภาคการเกษตรผ่านศูนย์ AIC
พร้อมเป็นศูนย์กลางในการให้บริการแลกเปลี่ยนเรียนรู้ และเชื่อมโยงความร่วมมือด้านเทคโนโลยีและนวัตกรรม ระหว่างภาครัฐ ภาควิชาการ ภาคเอกชน และภาคเกษตรกร เพื่อพัฒนาและยกระดับเกษตรกรไทย
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ รับฟังการรายงานผลการดำเนินงานของศูนย์เทคโนโลยีเกษตรและนวัตกรรม (AIC) จังหวัดพังงา โดยประธานกรรมการบริหารศูนย์ AIC จังหวัดพังงา และรับฟังแนวทางการขับเคลื่อนโครงการเกษตรแปลงใหญ่พืชผัก เพื่อพัฒนา ปรับปรุง รวบรวมผลผลิต ให้เป็นไปตามมาตรฐาน และความต้องการของตลาด โดยนางกันตวรรณ ตันเถียร กุลจรรยาวิวัฒน์ ประธานคณะกรรมาธิการเกษตรและสหกรณ์ สมาชิกสภาผู้แทนราษฎรจังหวัดพังงา ณ วิทยาลัยเกษตรและเทคโนโลยีพังงา หมู่ที่ 7 ต.ถ้ำ อ.ตะกั่วทุ่ง จ.พังงา พร้อมเปิดป้ายโครงการอาคารบังคับน้ำ วิทยาลัยเกษตรกรรมพังงา และปล่อยพันธุ์สัตว์น้ำ (ปลานิล) จำนวน 5,000 ตัว
"การเชื่อมโยงการยกระดับขับเคลื่อนภาคการเกษตรผ่านศูนย์ AIC จะเป็นแหล่งรวบรวมองค์ความรู้ทางเทคโนโลยีการเกษตร แหล่งอบรม แหล่งข้อมูลที่เกษตรกรสามารถนำไปใช้ประกอบการตัดสินใจ ส่งเสริมประสิทธิภาพการผลิตการเกษตรแปรรูปและการตลาด พร้อมเป็นศูนย์กลางในการให้บริการแลกเปลี่ยนเรียนรู้ และเชื่อมโยงความร่วมมือด้านเทคโนโลยีและนวัตกรรม ระหว่างภาครัฐ ภาควิชาการ ภาคเอกชน และภาคเกษตรกร ซึ่งมุ่งเน้นการจัดการในพื้นที่แบบแปลงใหญ่ โดยดึงกลุ่ม Young Smart Farmer เข้ามามีส่วนร่วม และเป็นกำลังสำคัญให้กับภาคการเกษตรต่อไปในอนาคต" ดร.เฉลิมชัย กล่าว
วันอาทิตย์ที่ 17 กรกฎาคม 2565
รฟท. รายงานสถานการณ์ช่วงวันอาสาฬหบูชา และวันเข้าพรรษา วันที่ 17 กรกฎาคม 2565
พร้อมรองรับการเดินทางประชาชนกลับเข้ากรุงเทพ จัดพ่วงตู้โดยสารเต็มหน่วยลากจูง
การรถไฟแห่งประเทศไทย (รฟท.) กระทรวงคมนาคม เปิดเผยว่า วันนี้ (17 กรกฎาคม 2565) บรรยากาศที่สถานีรถไฟทั่วประเทศตลอดทั้งวันยังคงมีประชาชนทยอยเดินทางกลับเข้ากรุงเทพฯ อย่างต่อเนื่อง ซึ่งประเมินว่าในวันนี้จะมีผู้ใช้บริการตามสถานีต่าง ๆ ทั่วประเทศประมาณ 63,500 คน อย่างไรก็ตาม รฟท. ได้เตรียมความพร้อมอำนวยความสะดวกให้กับประชาชนที่จะเดินทางกลับเข้ากรุงเทพฯ โดยได้พ่วงตู้โดยสารเต็มหน่วยลากจูงในขบวนรถที่เดินตามปกติทั่วประเทศ
สำหรับ จำนวนผู้โดยสารที่เดินทางเมื่อวานนี้ (16 กรกฎาคม 2565) มีจำนวนทั้งสิ้น 59,287 คน แบ่งเป็นผู้โดยสารขาเข้า 31,689 คน และขาออก 27,598 คน เส้นทางที่มีผู้โดยสารเดินทางหนาแน่นที่สุด คือ สายใต้ 22,638 คน รองลงมาสายตะวันออกเฉียงเหนือ 15,283 คน สายเหนือ 12,261 คน สายตะวันออก 6,216 คน และสายแม่กลอง 2,889 คน
ในส่วนของมาตรการทางด้านสาธารณสุข รฟท.ได้กำชับให้ทำความสะอาด ฉีดพ่นน้ำยาฆ่าเชื้อภายในขบวนรถ อาคารสถานี ชานชาลา ที่พักผู้โดยสาร ห้องสุขา และพื้นที่โดยรอบบริเวณสถานี ให้บริการเจลแอลกอฮอล์ และให้เจ้าหน้าที่สวมหน้ากากอนามัยตลอดการปฏิบัติหน้าที่ตามมาตรการป้องกันการแพร่ระบาดของไวรัส COVID-19 ตามนโยบายของกระทรวงคมนาคม และกระทรวงสาธารณสุข เพื่อสร้างความมั่นใจในการเดินทางให้แก่ผู้โดยสาร ทั้งนี้ หลังจากที่ สบค.ประกาศผ่อนคลายข้อปฏิบัติ ตั้งแต่วันที่ 1 กรกฎาคมที่ผ่านมา อย่างไรก็ดี รฟท.ขอความร่วมมือให้ผู้โดยสารทุกคนสวมหน้ากากอนามัยตลอดการเดินทาง เพื่อลดความเสี่ยงในการแพร่เชื้อหรือรับเชื้อ COVID-19โดยจากการดำเนินตามมาตรการดังกล่าวรฟท. มั่นใจว่าจะสามารถให้บริการผู้โดยสารเดินทางถึงที่หมายได้อย่างปลอดภัยตลอดการเดินทาง และไม่มีผู้โดยสารตกค้าง โดยสามารถสอบถามข้อมูลการเดินทาง รวมทั้งกำหนดเวลาต่าง ๆ ของขบวนรถที่ให้บริการเพิ่มเติมได้ที่ศูนย์บริการลูกค้าสัมพันธ์ โทร 1690 ตลอด 24 ชั่วโมง หรือติดตามข่าวสารได้ที่ เฟซบุ๊ก แฟนเพจ ทีมพีอาร์การรถไฟแห่งประเทศไทย.
วันพุธที่ 15 กันยายน 2564
“อนุทิน” คาดฉีดวัคซีนกระตุ้นเข็ม 3 ได้ก่อนตุลาคมนี้ ส่งวัคซีนฉีดพื้นที่ภูเก็ตเพิ่ม
รองนายกรัฐมนตรีและรัฐมนตรีว่าการกระทรวงสาธารณสุข เผยโรงพยาบาลสนามปิยะเวทไอซียู 120 เตียงมาตรฐานสูง ช่วยรองรับผู้ป่วยโควิด 19 อาการรุนแรง ส่วนการฉีดวัคซีนเข็ม 3 ผู้ที่ได้รับซิโนแวค 2 เข็มกรมควบคุมโรคกำลังทำแผนการฉีด คาดเริ่มได้ก่อนตุลาคมนี้
รองนายกรัฐมนตรีและรัฐมนตรีว่าการกระทรวงสาธารณสุข เผยโรงพยาบาลสนามปิยะเวทไอซียู120 เตียงมาตรฐานสูง ช่วยรองรับผู้ป่วยโควิด 19 อาการรุนแรง ส่วนการฉีดวัคซีนเข็ม 3 ผู้ที่ได้รับซิโนแวค 2 เข็ม กรมควบคุมโรคกำลังทำแผนการฉีด คาดเริ่มได้ก่อนตุลาคมนี้ สำหรับภูเก็ตแม้พบติดเชื้อเพิ่ม แต่ไม่กระทบเปิดประเทศ ระบบสาธารณสุขในพื้นที่ยังรองรับได้ เตรียมส่งวัคซีนสนับสนุนเพิ่ม
วันนี้ (15 กันยายน 2564) ที่โรงพยาบาลปิยะเวทกทม. นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานพิธีมอบใบประกาศขอบคุณผู้บริจาค 13 ราย เพื่อสู้วิกฤตโควิด 19 เช่น บริษัท ปตท. จำกัด (มหาชน), เครือเจริญโภคภัณฑ์, เจริญโภคภัณฑ์อาหาร, มูลนิธิบีเจซี, MBK, ไมเนอร์ฟู้ดส์ และกสิกรไทย เป็นต้น โดยมีแพทย์หญิงเจรียง จันทรกมล ประธานเจ้าหน้าที่บริหาร เครือโรงพยาบาลบางปะกอกและโรงพยาบาลปิยะเวทเข้าร่วม
นายอนุทินกล่าวว่า โรงพยาบาลสนามปิยะเวทไอซียูเป็นโรงพยาบาลสนามระดับสูง มีความพร้อมทุกด้านทั้งการแพทย์ ยา เวชภัณฑ์ เครื่องมือแพทย์ ระบบช่วยชีวิต ระบบความปลอดภัยไม่ให้บุคลากรทางการแพทย์ติดเชื้อเป็นมาตรฐานที่สากลยอมรับ ทั้งนี้ ภาคเอกชนมีส่วนร่วมอย่างมากทั้งการดูแลรักษาและการควบคุมโรคโควิด19 เช่น การฉีดวัคซีน ที่ขณะนี้ทั่วประเทศฉีดไปแล้วกว่า 40 ล้านโดส จากศักยภาพการฉีดวัคซีนแต่ละวันเชื่อว่าภายในสิ้นปี 2564 จะฉีดวัคซีนได้มากกว่า 100 ล้านโดส ส่วนปี 2565 รัฐบาลได้เจรจาจัดหาวัคซีนเพื่อฉีดเป็นเข็มกระตุ้น ซึ่งการบริหารจัดการจะง่ายขึ้น เนื่องจากฉีดเพียงเข็มเดียว
นายอนุทินกล่าวต่อว่า สำหรับผู้ที่ได้รับวัคซีนซิโนแวคครบ2 เข็ม ตั้งแต่มีนาคม-พฤษภาคม 2564 ประมาณ 3 ล้านคน จะฉีดวัคซีนกระตุ้นเข็มที่ 3 ด้วยแอสตร้าเซนเนก้า ซึ่งส่วนหนึ่งเป็นบุคลากรทางการแพทย์และบุคลากรด่านหน้าที่ได้รับเข็ม3 ไปแล้ว คาดว่าจะเหลือประมาณ 2 ล้านกว่าคน กรมควบคุมโรคกำลังเร่งวางแผนการฉีด โดยพิจารณาทั้งพื้นที่และกลุ่มเสี่ยง คาดว่าจะเริ่มได้ก่อนเดือนตุลาคม ซึ่งเร็วกว่าที่กำหนดไว้ส่วนยาฟาวิพิราเวียร์มีเพียงพอ กำลังจะส่งไปสำรองไว้ที่จังหวัด จังหวัดละ5 หมื่น - 1 แสนเม็ด ตามขนาดของจังหวัดเพื่อไม่ให้มีปัญหาการเบิกจ่าย
“สำหรับวัคซีนไฟเซอร์ที่จะฉีดในเด็กอายุ12-18 ปี ผ่านการพิจารณาของคณะกรรมการวัคซีน รวมถึงการตรวจสอบของ อย.ไทยแล้ว จึงจัดหามาฉีดให้เด็กเพื่อให้กลับไปเรียน ใช้ชีวิตได้ใกล้เคียงปกติมากที่สุดส่วนวัคซีนอื่นๆ เช่น ซิโนแวค ที่จะฉีดได้ตั้งแต่อายุ 3 ปี ยังไม่ได้มาขึ้นทะเบียนเพิ่มเติม ขณะที่ซิโนฟาร์มอยู่ระหว่างอย.พิจารณาและขอเอกสารเพิ่มเติม” นายอนุทินกล่าว
ส่วนกรณีภูเก็ตแซนบ็อกซ์ที่รับนักท่องเที่ยวต่างชาติ มีรายงานการติดเชื้อในจังหวัดเพิ่มขึ้นนั้น จะส่งวัคซีนไปเพิ่มเติม รวมถึงจังหวัดใกล้เคียงด้วย เพื่อให้เกิดความปลอดภัยมากขึ้น สถานการณ์ที่เกิดขึ้นได้คาดการณ์และเตรียมการรองรับไว้แล้ว ยืนยันระบบสาธารณสุขในพื้นที่ ตั้งแต่ระดับตำบล อำเภอ จังหวัด รวมถึงกลุ่มจังหวัดในเขตสุขภาพ มีความพร้อม จึงไม่กระทบกับการเปิดประเทศ โดยนายกรัฐมนตรีได้กำชับให้ดำเนินการอย่างรอบคอบ ให้ทั้งประเทศมีความปลอดภัย
************************************* 15 กันยายน 2564
วันศุกร์ที่ 20 สิงหาคม 2564
รัฐมนตรีว่าการกระทรวงยุติธรรมเผย ศาลทำหนังสือเวียนแจ้งแนวทางปฏิบัติคดีพืชกระท่อม เตรียมพร้อมกฎหมายปลดล็อกมีผล 24 ส.ค.
รัฐมนตรีว่าการกระทรวงยุติธรรมเผย ศาลทำหนังสือเวียนแจ้งแนวทางปฏิบัติคดีพืชกระท่อม เตรียมพร้อมกฎหมายปลดล็อกมีผล 24 ส.ค. ตำรวจแจ้งแนวทางปฏิบัติเจ้าหน้าที่ทั่วประเทศ ด้านกรมราชทัณฑ์แจ้งสำรวจผู้ต้องขังส่งชื่อให้ศาลออกหมายปล่อยตัว
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า ภายหลังเมื่อวันที่ 16 ส.ค. ได้มีการประชุมเพื่อพิจารณาความพร้อมและแนวทางการปฏิบัติของหน่วยงานที่เกี่ยวข้องในการปล่อยตัวผู้กระทำผิดและผู้ต้องขังคดีความผิดเกี่ยวกับพืชกระท่อม ร่วมกับอัยการ ป.ป.ส. สำนักงานศาลยุติธรรม ตำรวจปราบปรามยาเสพติด กรมราชทัณฑ์และหน่วยงานที่เกี่ยวข้อง ล่าสุดสำนักงานศาลยุติธรรม ได้มีหนังสือแจ้งเวียน แนวทางการปฏิบัติไปยังศาลทั่วประเทศ เพื่อให้ดำเนินการตาม พ.ร.บ.ยาเสพติดให้โทษ (ฉบับที่ 8) พ.ศ. 2564 ในส่วนที่เกี่ยวข้องกับคดีที่ค้างพิจารณาอยู่ในศาลทั้งศาลชั้นต้น ศาลอุทธรณ์ และคดีที่เสร็จเด็ดขาดไปแล้ว แต่จำเลยยังคงรับโทษอยู่ในเรือนจำ และทางสำนักงานตำรวจแห่งชาติ โดย ศอ.ปส.ตร. ได้มีการประชุม ศอ.ปส.ตร. ครั้งที่ 9/2564 ในวันที่ 20 ส.ค. เพื่อกำหนดแนวทางการปฏิบัติของ สตช. เกี่ยวกับคดีความผิดพืชกระท่อมที่อยู่ระหว่างการดำเนินการในชั้นสืบสวนจับกุม และชั้นพนักงานสอบสวน โดยได้ให้ สำนักงานกฎหมายและคดี สตช. มีหนังสือแจ้งแนวทางการปฏิบัติของ สตช. ไปให้กับ ตำรวจทั่วประเทศได้ถือเป็นเแนวทางการปฏิบัติให้เป็นไปในแนวทางเดียวกัน
นายสมศักดิ์ กล่าวอีกว่า ทางด้านกรมราชทัณฑ์ ได้มีหนังสือถึงเรือนจำทั่วประเทศ เมื่อวันที่ 16 ส.ค. แจ้งให้เรือนจำทั่วประเทศดำเนินการ สำรวจผู้ต้องขังคดีความผิดพืชกระท่อม และให้จัดส่งคำร้องของผู้ต้องขังที่กระทำความผิดเกี่ยวกับพืชกระท่อมตามที่ได้สำรวจไปยังศาลที่ออกหมายจำคุกให้แก่ผู้ต้องขัง สำหรับผู้ต้องขังที่กระทำความผิดเกี่ยวกับพืชกระท่อมเพียงคดีเดียว ให้ตรวจสอบแล้วส่งรายชื่อให้ศาลเพื่อออกหมายปล่อยตัวไป แล้วรายงานให้กรมราชทัณฑ์ทราบตามแบบ โดยมีผู้ต้องขัง จำนวน 1,038 ราย เป็นผู้ต้องขังเด็ดขาด ที่มีความผิดเกี่ยวกับคดีพืชกระท่อม ซึ่งต้องมีการตรวจสอบอีกครั้งว่ามีความผิดฐานอื่นร่วมด้วยหรือไม่
วันศุกร์ที่ 31 ธันวาคม 2564
“ศุลกากรท่าเรือกรุงเทพ” จัดทำ “คู่มือประชาชน”
เป็นของขวัญปีใหม่ตามนโยบายรัฐบาล “เน้นถูกต้อง สะดวก รวดเร็ว สุจริต เป็นธรรม และโปร่งใส ตามมาตรฐานสากล”
ตามที่รัฐบาลได้มีนโยบายมอบของขวัญปีใหม่ 2565 ด้วยการให้หน่วยงานรัฐ
ร่วมกันหามาตรการโครงการเพื่อมอบเป็นของขวัญปีใหม่ให้กับคนไทยนั้น นายพชร อนันตศิลป์ อธิบดีกรมศุลกากร นายกิตติ สุทธิสัมพันธ์ ที่ปรึกษาด้านการพัฒนาและบริหารการจัดเก็บภาษี นายพงศ์เทพ บัวทรัพย์ รองอธิบดีกรมศุลกากร ได้ขานรับนโยบายรัฐบาลโดยได้ให้นโยบายด้านมาตรการที่สร้างความสะดวกทางการค้าและรักษาระดับความระมัดระวังสินค้านำเข้า ส่งออกที่เป็นของผิดกฎหมายอย่างเคร่งครัด
โดยนางนิภาวรรณ ใยบัวเทศ รักษาราชการแทนผู้อำนวยการสำนักงานศุลกากรท่าเรือกรุงเทพ และนางสาววรรณา ผู้อุตส่าห์ ผู้อำนวยการส่วน 1 เปิดเผยว่าจากข้อมูลของการท่าเรือแห่งประเทศไทยนั้น ท่าเรือกรุงเทพ ปีงบฯ 64 มีเรือเทียบท่า 4,170 เที่ยว มีตู้สินค้าผ่านท่า 1.438 ล้าน ที.อี.ยู. และคาดการณ์ปีงบฯ 65 จะมีตู้สินค้าผ่านท่าที่ท่าเรือกรุงเทพกว่า 1.43 ล้าน ที.อี.ยู เช่นกัน ซึ่งถือเป็นสัญญาณการฟื้นตัวของเศรษฐกิจ
ด้านนายประสิทธิ์ ดีจงเจริญ ผู้อำนวยการศูนย์เอกซเรย์และเทคโนโลยีศุลกากร สำนักงานศุลกากรท่าเรือกรุงเทพ กล่าวว่า ศูนย์เอกซเรย์ฯ ซึ่งดูแลทั้งสินค้านำเข้า ส่งออก และผ่านแดน จึงได้จัดทำคู่มือสำหรับประชาชนฉบับออนไลน์ขึ้นเพื่อมอบเป็นของขวัญปีใหม่ 2565 แก่ประชาชนตามนโยบายรัฐบาลและกรมศุลกากร โดยสามารถติดตามได้ที่ https://bit.ly/3sLX2UG
หรือสแกน QR Code
นายประสิทธิ์ กล่าวเพิ่มเติมว่า “คู่มือสำหรับประชาชนดังกล่าวเป็นมาตรฐานการให้บริการของศูนย์เอกซเรย์ฯ ซึ่งจะช่วยอำนวยความสะดวกทางการค้าเพิ่มขึ้นและสร้างความเข้าใจที่ถูกต้องตรงกันในระเบียบขั้นตอนการปฏิบัติพิธีการศุลกากรทั้งเจ้าหน้าที่และประชาชนที่มาใช้บริการ เพื่อให้เกิดความถูกต้อง สะดวก รวดเร็ว สุจริต เป็นธรรมและโปร่งใสตามมาตรฐานสากลเพื่อให้สอดคล้องกับนโยบายพลิกโฉม
ประเทศของรัฐบาล”